姨媽姨丈唔俾佢有獨立瞓覺房，而係用樓梯底嘅空間做哈利仔瞓覺房，姨媽姨丈喺佢哋個仔德里打哈利仔嗰陣往往唔出聲，而且佢哋仲成日無端端鬧哈利仔－作者用各種嘅角色行為嚟俾讀者睇到「姨媽姨丈好刻薄哈利仔」，同時故仔啲背景事物－角色嘅名似英文名、佢哋講嘢嗰陣用嘅係英式英文、背景嗰度有提到倫敦... 等等－暗示咗俾讀者知呢班角色住喺倫敦，讀者睇完第一個章節之後對角色同背景設定有咗基本瞭解。